Okresná prokuratúra Trebišov 
Jána Husa 1925/15, 075 01 Trebišov 1 	

Sp. zn. : 2 Pv 104/12/8811	Trebišov, 22.6.2012
EEČ : 2-69-230-2012

U Z N E S E N I E

Trestná vec:	obvinená XXXXX 
Prečin:	Neodvedenie dane a poistného podľa § 277 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Trebišov
Podľa § 215 odsek 1 písmeno h Trestného poriadku s poukazom na § 86 písmeno e Trestného zákona zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	Ako živnostníčka vystupujúca pod obchodným menom XXXXX - XXXXX za obdobie od 01.08.2008 do 31.01.2009, od 01.03.2009 do 30.04.2009 a od 01.08.2009 do 28.02.2010 zadržala a neodviedla splatné dávky nemocenského poistenia, starobného poistenia, invalidného poistenia a poistenia v nezamestnanosti, ktoré zrazila zamestnancom zo mzdy vo výške 9,4 % z vymeriavacieho základu, čím takto pre XXXXX  spôsobila škodu vo  výške  768,66 €.
lebo zanikla trestnosť činu
Odôvodnenie:
	Uznesením vyšetrovateľky OR PZ, OKP, OVK XXXXX pod sp. zn. XXXXX z 09.02.2012 bolo začaté trestné stíhanie vo veci pre prečin neodvedenia dane a poistného podľa § 277 ods. 1 Tr. zákona. Následne dňa 17.04.2012 bolo vznesené  obvinenie XXXXX pre prečin neodvedenia dane a poistného podľa § 277 ods. 1 Tr. zákona na tom skutkovom základe, ako je uvedené vo výrokovej časti tohto uznesenia.

	Podľa § 215 ods. 1 písm. h  Tr. poriadku prokurátor zastaví trestné stíhanie, ak zanikla trestnosť činu.

	Podľa § 86 písm. e Tr. zákona trestnosť trestného činu zaniká aj vtedy, ak ide o trestný čin neodvedenia dane a poistného podľa § 277 Tr. zákona, ak splatná daň a jej príslušenstvo boli dodatočne zaplatené najneskôr v nasledujúci deň, po dni, keď sa páchateľ po skončení jeho vyšetrovania mohol oboznámiť s jeho výsledkami.  

	Z výsluchu poškodeného XXXXX, právneho zástupcu XXXXX XXXXX na č. l. 29-35 jednoznačne vyplýva, že obvinená uhradila dlžnú sumu vo výške 768,66 € dňa 04.06.2012.  

Obvinená XXXXX zaplatila dlžnú sumu 768,66 € XXXXX XXXXX dňa 04.06.2012. Vyšetrovateľka oboznámila obvinenú s výsledkami vyšetrovania dňa 15.06.2012, teda obvinená splnila všetky podmienky uvedené v § 86 písm. e Tr. zákona. Z uvedeného vyplýva, že v danom prípade zanikla trestnosť činu v zmysle § 215 ods. 1 písm. h Tr. poriadku. 

	Vzhľadom na uvedené bolo potrebné rozhodnúť tak, ako je to uvedené vo výrokovej časti tohto uznesenia.  

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Juraj Bók
prokurátor